gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4121, del 06-11-2001 (2001/10845)

Informació pública de la modificació número 15 del PGOU relativa a l'ampliació de la zona d'equipament públic per a ús múltiple en sòl no urbanitzable de protecció agrícola.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10372


Organisme emissor
:   Ajuntament de Mislata

Tipus de document
:   Anunci

Informació pública de la modificació número 15 del PGOU relativa a l'ampliació de la zona d'equipament públic per a ús múltiple en sòl no urbanitzable de protecció agrícola. [2001/M10577]
  
El ple de l'ajuntament, en sessió celebrada el dia 27 de setembre de 2001, va adoptar el següent acord:
  
«Sotmetre a informació pública la modificació puntual número 15 del PGOU relativa a l'ampliació de la zona d'equipament públic per a ús múltiple en sòl no urbanitzable de protecció agrícola, sense canvi de classificació del sòl, de conformitat amb el que estableixen els articles 38 i 55 de la LRAU en el Diari Oficial de la Generalitat Valenciana i en un diari no oficial, durant el qual el projecte es trobarà per a la seua consulta pública en les dependències municipals de l'ajuntament, perquè els interessats puguen formular les al·legacions que estimen pertinents.
  
Sotmetre a informació pública l'estudi d'impacte ambiental relatiu a la modificació puntual del PGOU anterior.
  
Facultar a l'alcalde per a realitzar les actuacions necessàries per al compliment d'aquest acord.»
  
Exposició pública, per termini d'un mes, a comptar des de la publicació de l'edicte en aquest diari oficial, d'acord amb el que estableixen els articles 38 i 55 de la LRAU.
Diari Oficial de la Generalitat Valenciana


Sumari del DOGV 4121, del 06-11-2001 (2001/10720)

Informació pública de l'estudi de detall d'un solar situat al carrer de l'Ermita, a Caudiel.
--------------------------------------------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10366


Organisme emissor
:   Ajuntament de Caudiel

Tipus de document
:   Anunci

Informació pública de l'estudi de detall d'un solar situat al carrer de l'Ermita, a Caudiel. [2001/Q10598]
  
José Manuel Moliner Rivelles, alcalde president de l'Ajuntament de Caudiel, mitjançant aquest decret, vist l'Acord adoptat pel Ple de l'Ajuntament, en la sessió feta amb caràcter ordinari el dia 20 de setembre de 2001, de conformitat amb el que s'estableix en l'article 46 en relació amb el 52 i 53 de la Llei Reguladora de l'Activitat Urbanística, ha disposat sotmetre a informació pública l'estudi de detall d'un solar situat al carrer de l'Ermita, en sòl urbà de Caudiel, presentat per María Catalán Cortés.
  
El document es podrà examinar a l'Ajuntament de Caudiel durant el termini de 20 dies, comptadors des de l'endemà de la publicació d'aquest anunci en el Diari Oficial de la Generalitat Valenciana, termini durant el qual s'hi podran presentar al·legacions.
Diari Oficial de la Generalitat Valenciana


Sumari del DOGV 4084, del 12-09-2001 (2001/8642)

RESOLUCIÓ de 18 d'agost de 2001, de la Universitat de Alacant, per la qual es nomena professor titular d'universitat DF02194, en l'àrea de coneixement de Composició Arquitectònica, a Andrés Martínez Medina.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4084

Data del DOGV
:   12-09-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/8642


Organisme emissor
:   Universitat d'Alacant

Tipus de document
:   Resolució

RESOLUCIÓ de 18 d'agost de 2001, de la Universitat de Alacant, per la qual es nomena professor titular d'universitat DF02194, en l'àrea de coneixement de Composició Arquitectònica, a Andrés Martínez Medina. [2001/8642]
  
Segons el que es disposa en el Reial Decret 1888/1984, de 26 de setembre i el Reial Decret 898/1985, de 30 d'abril, i a proposta de la comissió docent jutjadora del concurs convocat per Resolució d'aquesta Universitat d'Alacant de 2 de novembre de 2000 (BOE de 21 de novembre de 2000), es nomena professor titular d'universitat DF02194, en l'àrea de coneixement de Composició Arquitectònica, departament de Expressió Gràfica i Cartografia a Andrés Martínez Medina.
Diari Oficial de la Generalitat Valenciana


Sumari del DOGV 3918, del 16-01-2001 (2001/85)

Informació pública del text reformat del projecte d'urbanització de la UE-1, àmbit del carrer del Progrés.
----------------------------------------------------------------------------------------------------------

### Dades del document

Número de DOGV
:   3918

Data del DOGV
:   16-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/85


Organisme emissor
:   Ajuntament de Torreblanca

Tipus de document
:   Anunci

Informació pública del text reformat del projecte d'urbanització de la UE-1, àmbit del carrer del Progrés. [2001/Q85]
  
El Ple de l'Ajuntament de Torreblanca, en la sessió del dia 15 de desembre de 2000, va acordar aprovar el text reformat del projecte d'urbanització de la UE-1 ?àmbit del carrer del Progrés?, redactat per la senyora Ana Pallarés Dols, arquitecta superior, el pressupost del qual fa una suma de vuit milions set-centes vint-i-una mil tres-centes setanta-cinc (8.621.375) pessetes, impost sobre el valor afegit inclosos.
  
Contra aquesta resolució, que posa fi a la via administrativa, s'hi podrà interposar un recurs potestatiu de reposició davant el mateix òrgan que va dictar l'acte, en el termini d'un mes, comptador des de l'endemà de la notificació, o, si no n'hi ha, al d'aquesta publicació; o bé, directament un recurs contenciós administratiu davant l'òrgan competent de la jurisdicció contenciosa administrativa en el termini de dos mesos, sense perjudici que es puga interposar qualsevol altre recurs que s'estime procedent.
Diari Oficial de la Generalitat Valenciana


Sumari del DOGV 3980, del 17-04-2001 (2001/3347)

Notificació de l'acord d'iniciació de l'expedient sancionador 51/59/01.
-----------------------------------------------------------------------

### Dades del document

Número de DOGV
:   3980

Data del DOGV
:   17-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3347


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient sancionador 51/59/01. [2001/X3347]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26.11.1992, BOE de 27.11.1992).
  
Contra aquests actes, que no exhaureixen la via administrativa, es poden presentar al·legacions, en el termini de deu dies hàbil des de l'endemà de la data de la publicació en aquest Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil, 21, 46811 València, o de la manera que preveu l'article 38.4 de la Llei 30/1992 (BOE de 27.11.1992). També s'adverteix que, segons el contingut de l'article 20.6 del Reial Decret 1.398/1993 (Boletín Oficial del Estado de 04.08.1993), la publicació d'aquest edicte interromp el termini de tramitació del procediment.
  
València, 20 de març de 2001.- El director territorial de Sanitat: Daniel Pablo Comeche.
  
Persona interessada: Regionales Valencia, SL.
  
Últim domicili conegut: Mercat Municipal, lloc 15.
  
Població: Paiporta.
  
Expedient: 51/59/01
  
Fase: acord d'iniciació.
  
Infracció: deficiències higièniques sanitàries.
  
Preceptes infringits: article 21.5.5.9 del Reial Decret 379/1984, de 25 de gener (BOE de 27 .02.1984), pel qual s'aprova la Reglamentació Tècnica Sanitària d'indústries, magatzems a l'engròs i envasadors de productes i derivats carnis elaborats i dels establiments de comerç al detall de la carn i productes elaborats, punt 3 del capítol IX de l'annex del Reial Decret 2.207/1995, de 28 de desembre (BOE de 27.02.1996), sobre normes d'higiene dels productes alimentaris, en relació amb l'article 2.1.1 del Reial Decret 1.945/1983, de 22 de juny, pel qual es regulen les infraccions i sancions en matèria de defensa del consumidor i de la producció agroalimentària (BOE de 05.07.1983) i tipificada en l'article 35.A.1 de la Llei 14/1986, de 25 d'abril, General de Sanitat (BOE de 29.04.1986). Article 2.1.3 del Reial Decret 1.945/1983, de 22 de juny, pel qual es regulen les infraccions i sancions en matèria de defensa del consumidor i de la producció agroalimentària (BOE de 05.07.1983) i tipificada en l'article 35.A.3 de la Llei 14/1986, de 25 d'abril, General de Sanitat (BOE de 29.04.1986).
  
- Sanció a què pot donar lloc: 70.000 pessetes (420,71 euros).
Diari Oficial de la Generalitat Valenciana


Sumari del DOGV 4053, del 30-07-2001 (2001/7240)

Bases del concurs oposició per a la provisió en propietat de tretze places d'auxiliar d'administració general vacants en la plantilla de funcionaris de l'Ajuntament d'Orihuela.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4053

Data del DOGV
:   30-07-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7240


Data del document
:   27-06-2001

Organisme emissor
:   Ajuntament d'Orihuela

Tipus de document
:   Convocatòria

Descriptors 

:   * Orihuela
    * concurs administratiu
    * administració local
    * professió administrativa

Bases del concurs oposició per a la provisió en propietat de tretze places d'auxiliar d'administració general vacants en la plantilla de funcionaris de l'Ajuntament d'Orihuela. [2001/S7240]
  
En el Butlletí Oficial de la Província d'Alacant, número 140, de 20 de juny de 2001, apareixen publicades les bases completes del concurs oposició convocat per a la provisió en propietat de tretze places d'auxiliar d'administració general, vacants en la plantilla de funcionaris d'aquest ajuntament, i incloses en l'oferta d'ocupació pública per a l'exercici de 2000, de les quals 9 es proveiran per torn lliure i 4 per torn de promoció interna. Les places convocades pertanyen al grup D de l'escala d'administració general; subescala auxiliar.
  
El termini de presentació d'instàncies serà de 20 dies naturals comptadors a partir de l'endemà de la publicació de l'extracte en el Boletín Oficial del Estado.
  
La resta d'anuncis relacionats amb aquesta convocatòria es publicaran en el Butlletí Oficial de la Província d'Alacant.
Diari Oficial de la Generalitat Valenciana


Sumari del DOGV 4099, del 03-10-2001 (2001/9394)

Expedient núm. 207/2001. Adjudicació del subministrament de 12 vehicles de representació per a la seua adscripció al Parc Mòbil del Govern Valencià i la seua administració. Codi CPV: 34112000-5.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/9394


Data del document
:   11-09-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * adjudicació de contracte administratiu
    * contracte de subministraments

Expedient núm. 207/2001. Adjudicació del subministrament de 12 vehicles de representació per a la seua adscripció al Parc Mòbil del Govern Valencià i la seua administració. Codi CPV: 34112000-5. [2001/X9394]
  
1. Entitat adjudicadora
  
a) Organisme: Conselleria d'Economia, Hisenda i Ocupació
  
b) Dependència que tramita l'expedient: Servei Central de Contractació.
  
c) Número d'expedient: 207/2001
  
2. Objecte del contracte
  
a) Tipus de contracte: subministrament
  
b) Descripció: subministrament de 12 vehicles de representació per a la seua adscripció al Parc Mòbil del Govern Valencià i la seua administració. Codi CPV: 34112000-5
  
c) Butlletí o diari oficial i data de publicació de l'anunci de licitació: sense publicació
  
3. Tramitació, procediment i forma d'adjudicació
  
a) Tramitació: ordinària
  
b) Procediment: negociat sense publicitat
  
4. Pressupost base de licitació
  
Import total: 38.826.107 pessetes/ 221.185,68 euros.
  
5. Adjudicació
  
a) Data: 30 de juliol de 2001
  
b) Contractista: Vedat Mediterráneo, SL
  
c) Nacionalitat: espanyola
  
d) Import d'adjudicació: 08.917.362 pessetes/ 221.185,68 euros.
Diari Oficial de la Generalitat Valenciana


Sumari del DOGV 3916, del 12-01-2001 (2001/144)

Informació pública de la resolució de l'Alcaldia sobre l'aprovació de l'oferta d'ocupació per a l'exercici 2000.
----------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/144


Data del document
:   28-12-2000

Organisme emissor
:   Ajuntament de Miramar

Tipus de document
:   Convocatòria

Descriptors 

:   * Miramar
    * concurs administratiu
    * administració local
    * oferta d'ocupació

Informació pública de la resolució de l'Alcaldia sobre l'aprovació de l'oferta d'ocupació per a l'exercici 2000. [2001/Q144]
  
En virtut del que s'estableix en l'article 21.1.g de la Llei 7/1985, de 2 de abril, Reguladora de les Bases de Règim Local, i d'acord amb el pressupost i la plantilla de personal aprovades pel Ple de l'Ajuntament, he resolt:
  
Primer
  
Aprovar l'oferta d'ocupació pública d'aquest ajuntament per a l'exercici 2000, que comprén les places següents:
  
Personal funcionari. Administració especial.
  
Denominació: tècnic mitjà.
  
Grup: B
  
Places vacants: una.
  
Segon
  
Publicar aquesta resolució en el Boletín Oficial del Estado, el Diari Oficial de la Generalitat Valenciana i el Butlletí Oficial de la Província de València.
  
Tercer
  
Contra aquesta resolució, que posa fi a la via administrativa, s'hi podrà interposar potestativament un recurs de reposició davant l'òrgan que va dictar l'acte en el termini d'un mes, o un recurs contenciós administratiu davant l'òrgan de la jurisdicció contenciosa administrativa competent, de conformitat amb el que s'estableix en els articles 6 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos, sense perjudici que puga interposar-s'hi qualsevol altre recurs que siga procedent.
  
Si s'interposa un recurs de reposició, no es podrà interposar recurs contenciós administratiu, fins que es resolga expressament o es produïsca la desestimació presumpta del recurs de reposició interposat.
Diari Oficial de la Generalitat Valenciana


Sumari del DOGV 3993, del 07-05-2001 (2001/3166)

Notificació de la resolució dels expedients sancionadors TTES/040498/5536 i altres.
-----------------------------------------------------------------------------------

### Dades del document

Número de DOGV
:   3993

Data del DOGV
:   07-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3166


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució dels expedients sancionadors TTES/040498/5536 i altres. [2001/F3166]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública la notificació de la resolució dels expedients sancionadors que s'indiquen, instruïts pel Servei Territorial de Transports a les persones o entitats denunciades que a continuació es mencionen, ja que s'ha intentat la notificació en l'últim domicili conegut, i aquesta no s'ha pogut practicar.
  
Els corresponents expedients es troben en el Servei Territorial de Transports, i els interessats hi poden interposar un recurs d'alçada, dins del termini d'un mes comptador des de l'endemà de la publicació d'aquest anunci en el Diari Oficial de la Generalitat Valenciana.
  
Transcorregut el termini esmentat sense que s'haja fet ús del dret d'interposar recurs, es tindran per fermes les resolucions.
Diari Oficial de la Generalitat Valenciana


Sumari del DOGV 3993, del 07-05-2001 (2001/3391)

Notificació per citació a termini.
----------------------------------

### Dades del document

Número de DOGV
:   3993

Data del DOGV
:   07-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3391


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació per citació a termini. [2001/M3391]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció de la Llei 66/1997, de 30 de desembre, de Mesures Fiscals, Administratives i d'Ordre Social, i en no haver-se pogut realitzar la notificació corresponent en el domicili de l'interessat, per causa no imputable a aquesta administració, per la present se cita els obligats tributaris que a continuació es detallen, perquè compareguen en el termini dels 10 dies següents a aquesta publicació, en la seu d'aquesta oficina liquidadora d'Ontinyent situada al passeig del Pintor Carlets, 8 d'Ontinyent, a l'efecte de ser notificats dels actes relatius als procediments que, així mateix, s'indiquen, de la tramitació dels quals és responsable, aquest servei. Si transcorregut aquest termini, no s'ha comparegut, es tindrà per practicada la corresponent notificació des de l'endemà del venciment d'aquest.
Diari Oficial de la Generalitat Valenciana


Sumari del DOGV 3946, del 23-02-2001 (2001/1376)

RESOLUCIÓ de 5 de febrer de 2001, de l'Institut Valencià de Finances, per la qual s'adjudiquen Pagarés de la Generalitat Valenciana corresponents a la subhasta número 403, emissió 7 de febrer de 2001.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3946

Data del DOGV
:   23-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1376


Organisme emissor
:   Institut Valencià de Finances

Tipus de document
:   Resolució

RESOLUCIÓ de 5 de febrer de 2001, de l'Institut Valencià de Finances, per la qual s'adjudiquen Pagarés de la Generalitat Valenciana corresponents a la subhasta número 403, emissió 7 de febrer de 2001. [2001/1376]
  
La subhasta número 403 de Pagarés de la Generalitat Valenciana ha estat convocada el passat dia 24 de gener de 2001, i sent el dia d'emissió el 7 de febrer de 2001, l'Institut Valencià de Finances, en virtut del que estableix el conveni de col·laboració del Programa d'Emissió de Pagarés de la Generalitat Valenciana, i d'acord amb la normativa vigent, resolc:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
  
València, 5 de febrer de 2001.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 4075, del 30-08-2001 (2001/8265)

Informació pública de l'alternativa tècnica de programa d'actuació integrada de les unitats d'execució 1, 3 i 4 de sòl urbanitzable programat a Cerdà.
------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8265


Organisme emissor
:   Llanera, SL

Tipus de document
:   Anunci

Informació pública de l'alternativa tècnica de programa d'actuació integrada de les unitats d'execució 1, 3 i 4 de sòl urbanitzable programat a Cerdà. [2001/F8265]
  
L'entitat mercantil Llanera, SL, ha formulat una alternativa tècnica de programa d'actuació integrada de les unitats d'execució 1, 3 i 4 de sòl urbanitzable programat, situat a Cerdà, i adjunta a aquesta la documentació composta d'avantprojecte d'urbanització i resguard de sol·licitud de cèdula d'urbanització.
  
De conformitat amb el que s'estableix en els articles 46.3 i 48 de la llei esmentada se sotmet a informació pública la dita documentació i es fa constar:
  
1. L'objecte de l'actuació integrada que es pretén escometre el constitueix el desenvolupament urbanístic dels terrenys compresos en l'àmbit de les unitats d'execució 1, 3 i 4 de sòl urbanitzable programat de Cerdà.
  
2. La notaria on està protocol·litzada la documentació és la de Rafael Estevan Gordo, avinguda de Jaume I, número 12, 1a, de Canals.
  
3. Se sotmet a informació pública l'alternativa tècnica de programa, pel termini de 20 dies, a comptar des de la publicació d'aquest anunci en el Diari Oficial de la Generalitat Valenciana.
  
Durant el termini esmentat, qualsevol persona podrà comparéixer a l'expressada notaria per a obtenir còpia de l'acta de protocol·lització de l'alternativa tècnica o sol·licitar que li siga exhibida. Així mateix, es podran consultar la dita documentació i l'expedient administratiu a l'Ajuntament de Cerdà, i s'hi podran presentar tant al·legacions com alternatives tècniques que pretenguen competir amb la que s'exposa al públic.
  
4. En els cinc dies següents a l'acabament del termini anterior podran presentar-se, davant de l'Ajuntament de Cerdà, proposicions juridicoeconòmiques per a executar qualsevol de les alternatives que s'hagen formulat.
  
5. Finalitzat aquest termini, en la següent data hàbil tindrà lloc l'acte d'obertura de pliques a l'Ajuntament de Cerdà.